ȘTIU, 21 aprilie, cu Felix Drăghici și Costi Mocanu.
Președintele Iohannis confirmă: nu se bagă dacă preoții fac slujbe în biserică, deși premierul Cîțu a spus că în noaptea de Înviere vor fi permise doar slujbele în aer liber. România conduce topul european al morților pe șosele și în cel mai bun an din istoria măsurată. Combinația de drumuri proaste și poliție care nu aplică legea curăță oameni și seamănă durere. Comisia penitenciarului Rahova a aprobat cererea lui Liviu Dragnea să iasă mai repede din pușcărie. Evenimentul mai are însă de așteptat măcar câteva luni. Youtuberii încearcă să își imagineze ce s-ar întâmpla dacă vorbele violente din politică ar deveni fapte. Cum arată o simulare de război a României cu Ungaria și reacțiile surprinzătoare ale maghiarilor pe Youtube. Noul ministru al Sănătății nu a profesat niciodată în sistemul de stat și a fost la un pas să emigreze în Noua Zeelandă acum 2 ani, supărată pe epoca Dragnea. Super Liga Europeană fondată de Real Madrid a încetat din viață înainte să existe. Competiția din care bogații nu retrogradau niciodată a fost măturată de suporterii din toată Europa.
Juriul emisiunii a fost alcătuit din: Irina Apetrii, Tatiana Lipchin și Adina Mugescu.